Höldur ehf ( Bílaleiga Akureyrar ) , hefur auglýst fasteign við Skeifuna 9 til sölu þar sem starfsstöðvar fyrirtækisins í Reykjavík hafa verið staðsettar frá því um miðjan níunda áratuginn . Í samtali við Viðskiptablaðið segir Steingrímur Birgisson , forstjóri bílaleigunnar að fyrirtækið muni á haustmánuðum flytja í nýtt húsnæði í Skútuvogi 8 . Aðspurður segir Steingrímur að ástæða flutninganna sé einfaldlega sú að húsnæðið í Skeifunni sé ekki nógu stórt fyrir starfsemina . Eigin sem er til sölu er Skeifan 9 ehf. sem er eigandi fasteignarinnar á samnefndu heimilisfangi . Húsið er á tveimur hæðum auk kjallara og er birt stærð þess 2.159 fermetrar . Þá er lóð fasteignarinnar 4.334 fermetrar að stærð . Heildarfasteignamat eignarinnar er um 489 milljónir króna .